
Maa ostueesõigusega erastamise loa taotlemine

(A. Daumani tn 20) 
1. Asjaolud ja menetluskäik
A. Daumani tn 20 krundi kasutaja GÜ ZARJA GARAAŽID (registrikood 80015694) , nüüdne Hooneühistu ZARJA GARAAŽID (registrikood 80015694) esitas 03.02.2003.a maa ostueesõigusega erastamise avalduse. Puuduvad dokumendid esitati 20.03.2013
2. Õiguslikud alused

2.1. Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab küsimusi, mis on käesoleva seaduse § 22 lõike 2 alusel delegeeritud valitsusele;
2.2.Maareformi seaduse § 21 lõige 5 kohaselt Vabariigi Valitsus kehtestab riigipiiri, piiriveekogu või mererannikuga piirnevate kohalike omavalitsusüksuste või maa-alade, samuti muude riigi julgeolekule tähtsate maa-alade loetelu, kus maa erastamiseks välismaalase või Eesti eraõigusliku juriidilise isiku poolt on vajalik maavanema luba;

2.3. Maareformi seaduse § 21 lõige 6 kohaselt maavanem kuulab enne loa andmist ära maa asukohajärgse kohaliku omavalitsuse seisukoha. Luba antakse, kui maa erastamine ei ole vastuolus riigi ja kohaliku omavalitsusüksuse avalike huvide või julgeolekuga. Kui kohalik omavalitsus on loa andmise vastu, kuid maavanem soovib seda anda, peab maavanem esitama taotluse otsustamiseks Vabariigi Valitsusele. Loa andmine või sellest keeldumine otsustatakse ühe kuu jooksul, arvates selle taotlemisest või taotluse edastamisest Vabariigi Valitsusele;

2.4.Ida-Viru maavanema ja Narva Linnavolikogu esimehe vahel 30.jaanuaril 1998.a sõlmitud kokkulepe, millega volitati Narva Linnavalitsust riigi nimel korraldama maa ostueesõigusega erastamist Narva linnas;
2.5.Vabariigi Valitsuse 06.11.1996.a. määrusega nr 267 kinnitatud “Maa ostueesõigusega erastamise kord“;
3. Otsus

Nõustuda Hooneühistu ZARJA GARAAŽID (registrikood 80015694) avalduse alusel maa ostueesõigusega erastamisega ja taotleda  Ida-Viru maavanema luba maa ostueesõigusega erastamiseks Hooneühistule ZARJA GARAAŽID (registrikood 80015694, aadress Kangelaste pr 4-67, Narva linn, 20605) Narva linna haldusterritooriumil asuvale maatükile, pindalaga ca 6 885 m2 sihtotstarbega elamumaana  (001;  E) 100%, aadressil : 
A. Daumani tn 20
4. Rakendussätted
4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul alates korralduse teatavakstegemisest.

Tarmo Tammiste

linnapea 







                                             Ants Liimets

                                                                                                                    linnasekretär

